Bhuail mé le Séamus cúpla uair, nuair a chuir mé fúm i bPáras i 1984, agus mé i m’ fhear óg. Bhí Séamus thar a bheith gníomhach san « Association Irlandaise » eagras a bunaíodh ag an am sin i bPáras ( a raibh mionpháirt agam féin ann). Ba í an aidhm a bhí ag an eagras ná cultúr na hÉireann a chur chun cinn, agus áit choinne a chur ar fáil do na hÉireannaigh sa Fhrainc. Sprioc dhúshlánach a bhí ann ag an am sin, cinnte, am nach raibh an t-idirlíon nó fiú amháin fón póca ann, ach d’éirigh leis.